open-index/open-wikipedia-markdown huggingface dataset:
Ulappakummeli

**Ulappakummeli** (*Merluccius albidus*) on kummeliturskien heimoon kuuluva Läntisen Atlantin kalalaji.

Ulappakummelit ovat yleensä 30–45 senttimetrin mittaisia ulappaveden kaloja. Ne elävät mannerjalustan ulkoreunan tuntumassa Uuden Englannin ja Guyanan välisellä vyöhykkeellä.

## Ulkonäkö ja koko
Suurin mitattu koiras oli 40,6 cm pitkä ja suurin naaras 70,0 cm pitkä, mutta koiraiden yleinen pituus on 30,0 cm ja naaraiden 45,0 cm. Naaraat elävät koiraita pidempään (vähintään viisi vuotta, kun koirailla elinikä on kolme vuotta) ja ovat paljon suurempia.

Ulappakummelin yleisväri on hopeanvalkoinen. Pää on pitkä ja suu on suuri.

## Levinneisyys
Ulappakummelin esiintymisalue Länsi-Atlantilla ulottuu Nova Scotiasta etelään Yhdysvaltain rannikkoa pitkin, koko Meksikonlahdella lukuun ottamatta Luoteis-Kuubaa, Karibialla Puerto Ricosta alkaen ja Keski- ja Etelä-Amerikan rannikolla Meksikosta Ranskan Guayanaan. Yleisimmin sitä tavataan 160–640 metrin syvyydessä.

## Elintavat
Koiraat ja nuoret naaraat elävät 80–550 metrin syvyydessä, kun taas täysikasvuiset naaraat esiintyvät yli 550 metrin syvyydessä, enimmillään 1 170 metrin syvyydessä. Kuteminen tapahtuu pohjan lähellä 330–550 metrin syvyydessä huhtikuusta heinäkuuhun Uudessa-Englannissa ja myöhäiskeväästä alkusyksyyn Meksikonlahdella ja Karibianmerellä.

Munat ovat kelluvia, pallomaisia ja läpinäkyviä, ja ne kuoriutuvat 6–8 päivän kuluttua veden lämpötilassa 8,9–10,6 °C. Toukat kasvavat nopeasti kolmen vuoden ikään asti, minkä jälkeen niiden kasvu hidastuu dramaattisesti.

Nuoret yksilöt syövät pieniä kaloja, katkarapuja ja muita äyriäisiä. Aikuiset kalat syövät pääasiassa muita kaloja (kuten sardiineja ja anjoviksia) ja saman lajin pienempiä yksilöitä, ja vähäisemmässä määrin äyriäisiä ja kalmareita. Ne ruokailevat pääasiassa öisin lähempänä pintaa.

## Kalastus
Ammattikalastajat eivät ole juuri kiinnostuneita ulappakummelista. Sitä joutuu pyydyksiin sivusaaliina hopeakummelin troolauksen yhteydessä.

## Lähteet
Aasianmetsäkissat

**Aasianmetsäkissat** (*Prionailurus*) on kissaeläinten heimoon kuuluva nisäkässuku.

## Lajit
Aasianmetsäkissojen sukuun kuuluu seuraavat viisi lajia:

* Aasianmetsäkissa eli leopardikissa *Prionailurus bengalensis*
* *[[Prionailurus javanensis]]*
* Litteäpääkissa *Prionailurus planiceps*
* Kalastajakissa *Prionailurus viverrinus*
* Ruostetäpläkissa *Prionailurus rubiginosus*

## Lähteet
Lobo (omena)

**Lobo** on tarhaomenapuun (*Malus domestica*) lajike, jonka omenat kypsyvät vasta talvella varastossa. Maku on mausteinen, malto mehukas ja pehmeä. Hedelmät ovat keskikokoisia tai suuria. Hedelmän kuoren pohjaväri on kellanvihreä, mutta punainen pintaväri peittää sen suurelta osin.

Lobo on alkujaan kotoisin Kanadasta. Suomeen tuotettiin lajike ensimmäiseksi Ellilän taimistoon (1928) senaattori Osw. Kairamo-vainajan aloittesta ja vähän myöhemmin myös Lindön hedelmätarhaan Tenholaan (1934),

## Lähteet
Kiisket

**Kiisket** (*Gymnocephalus*) on ahventen heimoon (Percidae) ja Percinae-alaheimoon kuuluva kalasuku. Marcus Elieser Bloch kuvasi suvun vuonna 1793.

## Lajit
* *[[Gymnocephalus acerina]]* (Gmelin, 1789)
* *[[Gymnocephalus ambriaelacus]]* Geiger & Schliewen, 2010
* *[[Gymnocephalus baloni]]* Holčík & Hensel, 1974 – Marmorikiiski
* *[[Gymnocephalus cernua]]* (Linnaeus, 1758) – Kiiski
* *[[Gymnocephalus schraetser]]* (Linnaeus, 1758) – Tonavankiiski

## Lähteet
Morjampadu

**Morjampadu** (teluguksi మొరాజంపడు) on kylä Gunturin piirikunnassa Andhra Pradeshissa, Intiassa. Morjampadussa puhutaan telugun kieltä. Kylässä on noin 15 000 asukasta.

## Lähteet
* Morjampadu Pin Code

### Viitteet
Kaupunginhotelli (Tampere)

**Kaupunginhotelli** oli Tampereen Raatihuoneen kolmikerroksinen siipirakennus, joka sijaitsi Kauppakadun varrella. Kaupunginhotellin suunnitteli F. L. Calonius, Raatihuoneen puolestaan Georg Schreck. Molemmat rakennukset valmistuivat vuonna 1890.

Kaupunginhotellissa oli alusta lähtien käytössä sähkövalo. Rakennus oli hotellina vuosina 1890–1918, jonka jälkeen tiloissa toimi poliisilaitos. Vuonna 1964 talo purettiin ja sen tiilet pantiin myyntiin. Niistä tehtiin sittemmin ainakin kolme asuinrakennusta. Myös itse Raatihuone oli vähällä joutua puretuksi, mutta lopulta se säästettiin. Vuonna 1965 Raatihuoneen viereen, Kaupunginhotellin paikalle, nousi Aarne Ervin suunnittelema moderni toimisto- ja liikerakennus Kauppa-Häme.

## Lähteet
Haapanat

**Haapanat** (*Mareca*) on sorsien heimoon kuuluva lintusuku.

## Lajit
Sukuun kuuluu seuraavat viisi elävää lajia:

* Amerikanhaapana (*Mareca americana*, syn. *Anas americana*)
* Sirppisorsa (*Mareca falcata*)
* Haapana (*Mareca penelope*, syn. *Anas penelope*)
* Patagonianhaapana (*Mareca sibilatrix*)
* Harmaasorsa (*Mareca strepera*, syn. *Anas strepera*)

Lisäksi yksi sukuun kuuluneista lajeista on kuollut sukupuuttoon:

* *[[Mareca marecula]]†*

## Lähteet

## Aiheesta muualla
*Laji.fi: ''Mareca''
Jyväskylän taiteilijaseura

**Jyväskylän Taiteilijaseura** on 1945 perustettu kuvataiteilijoiden järjestö, joka toimii Jyväskylässä ja Keski-Suomessa. Taiteilijaseura järjestää näyttelyitä ja pitää yllä Galleria Beckeriä sekä taidelainaamoa, jotka sijaitsevat Beckerin talossa.

Ennen Seminaarinmäen näyttelytiloja Taiteilijaseuralla oli vuodesta 1985 Halosen talossa oma galleria. Vaihtuvien näyttelyiden ohella seura on järjestänyt vuosinäyttelyitä.

Jyväskylässä kuten monilla muillakin paikkakunnilla taiteilijaseuran perustajissa oli kuvataiteilijoiden ohella kirjailijoita,  näyttelijöitä ja muusikoita. Sotien jälkeen seuralle oli tilausta. Yhdistyi keskittyi kuvataiteisiin vuodesta 1959 alkaen.
Vuonna 2025 seuran 150 jäsenestä noin kolmasosa asuu Jyväskylän ulkopuolella. Vuonna 2005 jäseniä oli 90.

## Kirjallisuutta
* Jyväskylän taiteilijaseura 60 vuotta: Juhlatuulella. 2017. Toim. Maija Holma; Hannu Castrén et al. Kustantaja Aarni. 

## Lähteet
Dark Matter (yritys)

**Dark Matter** on kyberturvallisuusalan yritys, jonka kotipaikka on Arabiemiraatit. Suomessa toimii sen kokonaan omistama vuonna 2014 perustettu tytäryhtiö Zeline 1.

Dark Matterin epäillään vakoilleen ihmisoikeusaktivisteja ja toimittajia eri puolilla maailmaa. Se on kehittänyt tietoturvalliseksi väitetyn puhelimen Katim.

Yritys on palkannut Yhdysvalloissa kansallisen turvallisuuden viraston entisiä tietoverkko-osaajia. He ovat käyttäneet verkkovakoilutyökalua, jonka avulla he ovat päässeet käsiksi iPhonea käyttävien henkilöiden viestintään.

Yritys on esitellyt Suomessa Oulussa toimiville yrittäjille ajatusta puhelimen alustan tekemisestä ja mahdollisuutta alihankintatyöstä. Yritys on hakenut Tampereella työntekijöitä.

Zeline 1:n toiminnasta Suomessa ei ole selvyyttä. Sillä on vajaat 20 työntekijää.

## Lähteet

## Aiheesta muualla
* Dark Matterin kotisivu
Lyhytkarvainen istrianajokoira

**Lyhytkarvainen istrianajokoira** () on kroatialainen koirarotu.

## Ulkonäkö

Lyhytkarvainen istrianajokoira on keskikokoinen, voimakas ja jalopiirteinen. Pää on pitkänomainen ja tyylikäs. Kallo on hieman kuonoa pidempi, otsapenger hieman erottuva. Silmät ovat soikeat, keskikokoiset ja tummanruskeat. Korvat ovat riippuvat, ohuet ja kärjistä pyöristyneet. Kuononselkä on suora, kirsu joko musta tai ruskea. Ainoa sallittu purenta on leikkaava. Runko on solakka, tyylikäs, vahva ja suorakaiteen muotoinen. Rintakehä on leveä ja syvä, selkä vaakasuora, vahva ja lihaksikas. Häntä asettuu sapelimaisesti selkälinjan alapuolelle. Karvapeite on lyhyt, tiheä ja kiiltävä. Väritys on valko-oranssi, jossa pohjaväri on sävyltään lumivalkoinen. Valkoinen on selvästi hallitseva väri eikä oransseja merkkejä tai laikkuja saa olla enempää kuin korkeintaan 1/3 karvapeitteestä. Urosten säkäkorkeus vaihtelee 49–53 cm ja narttujen 47–51 cm välillä, mutta erityisen laadukkailla yksilöillä hyväksytään 3 cm poikkeama suuntaan tai toiseen.

## Luonne ja käyttäytyminen
Rotu on lempeä, eloisa, tottelevainen ja mukautuva. Se kiintyy voimakkaasti omistajaansa, mutta suhtautuu vieraisiin varautuneesti. Se metsästää pääasiassa jäniksiä, villisikoja ja kettuja. Lisäksi sitä käytetään jäljestykseen. Se soveltuu työskentelemään myös haastavampiin ympäristöihin, kuten Karstin kivikkoiseen ja epätasaiseen maastoon.

## Alkuperä
Adrianmeren itärannikolla on käytetty metsästykseen vanhaa valkokirjavaa ajokoiraa jo vuosisatojen ajan. Dakovon piispa Petar Bakic on väittänyt rodun syntyneen jo ennen 1300-lukua. Siitä on todisteita Dalmatian Dubrovnikin kaupungin vuosina 1327–1348 rakennetussa fransiskaaniluostarissa, jossa on sitä kuvaava pylväs. Vuonna 1474 maalattu fresko "Kolmen kuninkaan kumarrus" Istrian Beramin hautauskappelissa ja vuoden 1476 Neitsyt Maria -alttarimaalaus Zadarin Pyhän Fransiskuksen kirkossa kuvaavat myös samaa muinaista kantarotua. Viimeksi mainitussa koira on tosin väritykseltään tricolor. FCI tunnusti lyhytkarvaisen istrianajokoiran vuonna 1955.

## Muunnokset
Sloveniassa rodusta on hyväksytty pieni muunnos (, ) sekä yksivärinen keltainen muunnos (, ). Kumpikin muunnos saa osallistua Sloveniassa näyttelyihin omissa luokissaan.

## Lähteet
Pienigascognenajokoira

**Pieni gascognenajokoira** () on ranskalainen koirarotu. Vuonna 2018 se oli Ranskassa 20. suosituin paikallinen rotu -listauksessa, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi.

## Ulkonäkö

Rotu on nimestään huolimatta keskikokoinen. Kallo on vain hieman kaareutuva, otsapenger vain hieman korostunut. Silmät ovat soikeat ja väriltään ruskeat. Korvat ovat riippuvat ja kiertyneet. Kuono on yhtä pitkä kuin kallo, kuononsilta hieman kaareutuva. Kirsu on suuri ja musta. Purenta on aina leikkaava. Rintakehä on pitkä ja melko leveä. Häntä on ohut ja koira kantaa sitä sapelimaisessa muodossa. Karvapeite on lyhyt ja tiheä. Väritys koostuu mustista ja valkoisista laikuista ja täplityksestä, antaen liuskeensinisen vaikutuksen. Silmien yläpuolella, poskissa, huulissa, korvien sisäpuolella, raajoissa ja hännän alla on tan-merkit. Urosten säkäkorkeus vaihtelee 52–58 cm ja narttujen 50–56 cm välillä.

## Luonne ja käyttäytyminen
Pieni gascognenajokoira on rauhallinen, tottelevainen ja omistajaansa kiintyvä. Se on monikäyttöinen metsästyskoira, jolla voi harrastaa myös vinttikoirille tyypillistä näöllä metsästystä (*coursing*). Sen pääasiallinen riista on jänis, mutta se soveltuu myös suurriistan metsästykseen. Se sopii hyvin ajuemetsästykseen.

## Alkuperä
Rotu polveutuu isosta gascognenajokoirasta.

## Lähteet

## Aiheesta muualla
Julyred

**Julyred** on tarhaomenapuun (*Malus domestica*) lajike, jonka omenat kypsyvät kesällä. Sen hedelmä on täysin punainen. Julyredin valkoinen malto on pehmeää ja mehukasta, ja siinä voi aistia boysenmarjan makua.

Julyred on alkujaan kotoisin Pohjois-Amerikasta. 

## Lähteet

## Aiheesta muualla
Sonoman piirikunta

**Sonoman piirikunta** () on Yhdysvaltojen Kalifornian osavaltiossa sijaitseva piirikunta. Sen väkiluku oli 483&nbsp;878 vuonna 2010 ja sen pinta-ala on 4&nbsp;580 neliökilometriä. Piirikunnan hallintokeskus Santa Rosa on myös sen suurin kaupunki.

## Väestö
Piirikunnan asukkaista 63,5 prosenttia on valkoisia, 26,6 prosenttia latinalaisamerikkalaisia ja 4,2 prosenttia aasialaisia. 25,7 prosenttia puhuu muita kieliä kuin englantia. 89,9 prosenttia asukkaista on Yhdysvaltain kansalaisia. Piirikunnan väestön keski-ikä on 42,1 vuotta.

## Kuvia piirikunnasta

Tiedosto:CA SR-12 Sonoma.jpg|Sonoman kaupunki.
Tiedosto:FortRoss-chapel-reconstructed.jpg|Venäläisten vuonna 1812 perustama Fort Ross.


## Lähteet

## Aiheesta muualla
Viljo Forssell

**Juho Viljo Reino Forssell** (24. heinäkuuta 1878 Vaasa – 30. joulukuuta 1954 Helsinki) oli suomalainen eversti, ratsastaja ja ratsastuksen sekä hippologian opettaja.

## Henkilöhistoria
Viljo Forssellin vanhemmat olivat kollega Kristian Oskar Forssell ja Wendla (Vendla) Katarina Berglund. Hänen ensimmäinen puolisonsa 1919–1922 oli Marusja Alexandra Mgebrova ja toinen vuodesta 1923 Kyllikki Nylund-Linnove. Näyttelijä Kyllikki Forssell on Forssellin tytär toisesta avioliitosta. 

Forssell tuli ylioppilaaksi Vaasan lyseosta 1899 ja kävi Haminan kadettikoulun 1899–1902, Pietarin ratsuväenupseerien sotakorkeakoulun hän suoritti 1905–1907 ja Orienbaumin konekiväärikoulun 1909. Forssell palveli 1. pietarilaisessa ulaanirykmentissä 1902–1917 ja toimi Tverin ratsuväen upseerikoulun opettajana 1908–1916. 

Ensimmäisessä maailmansodassa Forssell osallistui yli 30 taisteluun ja haavoittui neljä kertaa. Forssell sai henkilökohtaisesta urhoollisuudesta Annan IV luokan ritarimerkin sekä Pyhän Yrjön kultaisen sapelin. Hän ylenni sodan aikana aliratsumestarista everstiksi.

Suomen sisällissotaan Forssell osallistui valkoisten riveissä, hänet ylennettiin everstiluutnantiksi ja everstiksi 1917. Forssell oli Vaasan poliisimestari 1918–1920 ja Suomen puolustusvoimien palveluksessa 1924–1938, toimien hippologian ja ratsastuksen opettajana vuodesta 1924. Hän oli Espanjan noninterventiokomitean jäsen Ranskassa 1938–1939 ja palveli sotien aikana muun muassa II Armeijakunnan esikunnassa, VI Armeijakunnan Syvärin lohkon huoltopäällikkönä sekä varuskuntien päällikkönä Helsingissä, Aunuksessa ja Sortavalassa. Vakinaisesta palveluksesta hän erosi 1944, mutta toimi vielä senkin jälkeen ratsastuksen ja hippologian opettajana. Suomen ratsastusseuran varapuheenjohtajana ja puheenjohtajana sekä Suomen Ratsastajainliiton varapuheenjohtajana ja työvaliokunnan puheenjohtajana kilparatsastusta ja ratsastuksen kehittämistä harrastanut Forssell toimi 1920-luvulla.

## Julkaisuja
* *Ratsastajan käsikirja*, 1922
* *Miten hankin itselleni hyvän hevosen: lyhyt selostus hevosen ulkomuodosta*, 1925 Yrjö Hippius, Viljo Forssell

## Lähteet

## Aiheesta muualla
* Eversti Viljo Forssell : Ratsuhevonen. Suomalaisestakin hevosesta on kehitettävä puoliverinen laji, Suomen Kuvalehti, 09.05.1925, nro 19, s. 12, Kansalliskirjaston digitaaliset aineistot
* V. Forssell : Jännittävä ratsastuskilpailu kaksikymmentä vuotta sitten. 100 virstaa - 106 klm 700 m - 5 t:ssa 50 min:ssa, Helsingin Sanomat Viikkoliite, 19.03.1933, nro 12, s. 2, Kansalliskirjaston digitaaliset aineistot
Uuden-Seelannin kenraalikuvernööri

**Uuden-Seelannin kenraalikuvernööri** (, ) on Uuden-Seelannin kuninkaan (tällä hetkellä Charles III) edustaja Uudessa-Seelannissa. Uuden-Seelannin kuningas asuu Lontoossa, joten siksi hän tarvitsee maahan edustajan. Kenraalikuvernöörin nimittää monarkki pääministerin esityksestä.

Kenraalikuvernöörillä on perustuslaillisia, seremoniallisia ja edustuksellisia tehtäviä. Vaalien jälkeen hän nimittää uuden hallituksen. Hän nimittää myös korkeimmat virkamiehet ja ottaa vastaan diplomaatit. Hän myöntää kunniamerkkejä ja avaa merkittäviä valtiollisia tapahtumia. Hän edustaa maataan kansainvälisissä tapahtumissa ja isännöi valtiovieralíluja. Kenraalikuvernöörin odotetaan pidättäytyvän päivänpolitiikasta, mutta hän voi panna alulle erilaisia tärkeäksi katsomiaan projekteja tai teematapahtumia.

Ennen vuotta 1917 tittelinä oli pelkkä kuvernööri.

Vuonna 1947 ratifioitu Westminsterin säädös muutti kenraalikuvernöörin asemaa. Pääministerit alkoivat ehdottaa moniarkille, kenet pitäisi nimittää, mutta vasta vuonna 1972 nimitettiin ensimmäinen Uudessa Seelannissa asunut kenraalikuvernööri. Virallisesti kenraalikuvernöörin virkakauden pituus on "Hänen Majesteettinsa tahdosta", eli teoriassa niin kauan kuin hallitsija haluaa. Käytäntö on kuitenkin se, että kenraalikuvernöörin virkakausi on viitisen vuotta.

Vuonna 2020 kenraalikuvernöörin vuosipalkka oli 371 900 dollaria.

Toukokuussa 2021 pääministeri Ardern päätti ehdottaa uudeksi kenraalikuvernööriksi Cindy Kiroa. Hän aloitti tehtävässään 21. lokakuuta samana vuonna, kun hänen edeltäjänsä Patsy Reddy oli hoitanut tehtävää viisi vuotta.

## Katso myös
* Luettelo Uuden-Seelannin kenraalikuvernööreistä

## Lähteet

## Aiheesta muualla
Raike

**Raike** on tarhaomenapuun (*Malus domestica*) lajike, jonka omenat kypsyvät syyskuun puolivälissä. Raiken kuoren pohjaväri on vaaleanvihreä, siinä on paljon punaista peiteväriä. Valkoinen tai vaaleanvihertävä malto on miedon makuista, hiukan hapokasta.

Raike on alkujaan kotoisin Kanadasta. Suomessa se menestyy kasvien menestymisvyöhykkeillä I ja II. 

## Lähteet
Marius Laiho

**Marius Laiho** on suomalainen näyttelijä. Hän on tullut tutuksi hevosmies Tommi Juslinin roolistaan sarjoissa *[[Salatut elämät]]* ja *[[Rantabaari]]*. Laiho on opiskellut näyttelemistä kansanopistossa. Vuodesta 2014 hän on ollut helsinkiläisen Ylioppilasteatterin jäsen.

Laihon isä oli näyttelijä Pekka Laiho. Hänen veljiään ovat Miro Laiho ja Samuli Laiho.

## Filmografia
### Elokuvat

### Televisiosarjat

## Lähteet
Mulgimaa

**Mulgimaa** on Etelä-Virossa sijaitseva kulttuurillinen ja historiallinen alue. Mulgimaahan kuuluu viisi entistä pitäjää, jotka ovat Tarvastu, Paistu, Halliste, Karksi ja Helme. Niitä kuvaavat Mulgimaan lipun viisi solmua. Lippu on otettu käyttöön vuonna 2013. Lipun juhlapäivä on 12. lokakuuta.

Mulgimaalla puhutaan mulgin murretta, joka on eteläviron kielen tai murteen alahaara. Etelävirolla on noin 100&nbsp;000 puhujaa, Mulgin murteella noin 10&nbsp;000.

Mulgimaalla sijaitseva Abja-Paluoja valittiin vuodeksi 2021 suomalais-ugrilaiseksi kulttuuripääkaupungiksi.

## Katso myös
* Võrumaa
* Setomaa

## Lähteet
* 

### Viitteet
Royal Gala

**Royal Gala** on tarhaomenapuun (*Malus domestica*) lajike. Sillä on punasävyinen kuori, ja se on maultaan makea. Sitä tuodaan Suomeen talvella Italiasta ja kesällä Etelä-Amerikasta. Se on Suomen myydyin omenalajike. Vuonna 2018 sen tuotanto oli Yhdysvalloissa tuotetuista lajikkeista suurinta. 

Lajikkeen nimi on ”Gala” ja siitä on kloonaamalla lisätty erityisen kauniin väristä kantaa, jonka nimi on ”Royal Gala”.

## Lähteet
B 2 (höyrylaiva)

**B 2** oli suomalainen RT 1:n höyryhinaaja, joka upposi noin 250 metriä länteen Suomenlinnaan kuuluvasta Länsi-Mustasaaresta 4. marraskuuta 1931 ollessaan matkalla raskaassa sementti- ja putkilastissa Suomenlinnasta kohti Mäkiluotoa. Laivassa oli 11 henkilöä joista 8 hukkui heidän joukossaan laivan konemestari Fernström ja RT 1:n toimituskomppanian tykkimiehiä. Alus upposi noin 20 metrin syvyyteen. Paikalle tullut moottorivene pelasti merestä kaksi miestä ja lisäksi kaksi miestä onnistui pääsemään uimalla Suomenlinnan rantaan. Pelastuneista yksi kuoli tunnin kuluttua. Aluksen päällikkö kiekonheittäjänä ja kuulantyöntäjänä tunnettu kersantti Anttalainen oli pelastuneiden joukossa. 

B 2:n hylky saatiin nostettua pohjasta 6. marraskuuta ja se hinattiin sitten Helsinkiin nostettavaksi pinnalle.

Uppoamisen syynä oli kova merenkäynti ja aluksen kokoon nähden liian suuri kansilasti. Alus oli kovan aallokon takia kääntymässä takaisin kohti Suomenlinnaa kun suuri aalto kaatoi sen.  B 2 oli pieni 60 jalan mittainen höyryhinaaja, jota oli käytetty pääasiassa hinaajana sekä sotilaiden ja materiaalin kuljetuksiin Helsingin ja Suomenlinnan ulkolinnakkeiden välillä. Venäläisperua olevan B 2 oli vanha puusta rakennettu laiva ja huonokuntoinen. Laivan kerrotaan kulkeneen jo kesällä 1931 vesilastissa, kun vettä pääsi laivan takaosaan. 

## Lähteet
Whatcomin piirikunta

**Whatcomin piirikunta** () on Yhdysvaltojen Washingtonin osavaltiossa sijaitseva piirikunta. Sen väkiluku oli 201&nbsp;140 vuonna 2010 ja sen pinta-ala on 6&nbsp;483 neliökilometriä. Piirikunnan hallintokeskus Bellingham on myös sen suurin kaupunki.

## Väestö
Piirikunnan asukkaista 80,1 prosenttia on valkoisia, 8,83 prosenttia latinalaisamerikkalaisia ja 3,99 prosenttia aasialaisia. 12,4 prosenttia puhuu muita kieliä kuin englantia. 94,8 prosenttia asukkaista on Yhdysvaltain kansalaisia. Piirikunnan väestön keski-ikä on 36,8 vuotta.

## Kuvia piirikunnasta

Tiedosto:Aerial View of Bellingham, Washington.jpg|Bellinghamin kaupunki.
Tiedosto:Whatcom County Courthouse - Bellingham, Washington.jpg|Whatcomin piirikunnan oikeustalo.


## Lähteet

## Aiheesta muualla
Luettelo Suomen virallisen singlelistan ykkösistä vuonna 2019

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2019.

## Singlelista

## Katso myös
* Luettelo musiikkilistoista

## Lähteet
*
Gustaf Aartovaara

**Gustaf Alfred Aartovaara**, sukunimi vuoteen 1906 *Abrahamsson* (30. maaliskuuta 1863 Kustavi – 23. tammikuuta 1940) oli suomalainen vuori-insinööri ja Teknillisen korkeakoulun analyyttisen kemian lehtori.

Aartovaaran vanhemmat olivat ratsutilallinen Johan Gustaf Abrahamsson ja Sofia Eufrosyne Lindholm. Hän valmistui insinööriksi 1884 ja opiskeli Tukholman teknillisen korkeakoulun vuorikoulussa 1888–1889. Aartovaara teki opintomatkat Skandinaviaan, Saksaan ja Venäjälle 1888–1889, Saksaan ja Itävaltaan 1900 sekä Belgiaan ynnä muualle 1902. 

Aartovaara oli Maanviljelys- ja kauppakemiallisessa laboratoriossa apulaisena 1886–1888. Kuopion teollisuuskoulussa
metallurgisen osaston lehtorina 1889–1910 sekä koulun rehtorina kolmen vuoden ajan ja viimeksi Teknillisen korkeakoulun analyyttisen kemian ylimääräisenä opettajana ja myöhemmin lehtorina 1910–1931. 

Aartovaara suoritti kemiallisia tutkimuksia joiden perusteella Outokummun kaivoksen luovuttaminen ja vastaanotto tapahtui norjalaiselta urakoitsijalta valtiolle ja Hackmanille. Hän suoritti myös kemiallisia tutkimuksia Valtion ruutitehtaan perustamista varten. Aartovaara tutki useiden vuosien ajan Suomessa esiintyviä harvinaisia alkuaineita mutta nämä tutkimukset keskeytyivät kun hän loukkaantui vakavasti Teknillisen korkeakoulun kemian laboratoriossa 4. marraskuuta 1931 tapahtuneessa räjähdysonnettomuudessa. Aartovaara oli onnettomuuteen johtaneissa kokeissaan pyrkinyt erottamaan siihen asti tuntematonta alkalimetalleihin kuulunutta alkuainetta  n:o 87.

Aartovaara ja mineralogi Leonard Borgström havaitsivat 1910-luvulla valokuvauslevyjä ja elektrometrejä käyttämällä useiden Suomen pegmatiittikivien mineraalien olevan radioaktiivisia koska ne sisälsivät toriumia. Aartovaara ja Gunnar Nordström tutkivat myös 1910- ja 1920-luvulla Etelä-Suomen ja Nilsiän lähdevesien radioaktiivisuutta ja radiumpitoisuutta. Aartovaara tutki Helsingissä Malminkatu 24:ssä sijainneen *Imatra*-saunan käyttämää vettä ja havaitsi sen olevan radioaktiivista ja sisältävän myös uraania. Vesi oli peräisin saunan alla olleesta 65 metriä syvästä putkikaivosta ja havainto johti arveluihin että Helsingin kallioperässä voisi esiintyä kaupallisesti hyödynnettäviä määriä uraania.

Gustaf Aartovaara oli naimisissa vuodesta 1891 Maria Lyytisen kanssa. 

## Julkaisuja
Nimellä *Gustaf Alfred Abrahamsson*:
* *Raudan kemiallisesta tutkimisesta*. Kuopion teollisuuskoulu, Kuopio 1898
* *Raudan valmistuksesta*. Kuopion teollisuuskoulu, Kuopio 1900-1902, ilmestyi kolmessa vihkossa
* *Takkiraudan valamisesta*. Tekijä, Kuopio 1901
Nimellä *G. A. Abrahamsson*:
* *Raudan valmistuksesta : kuvaosasto*. Kuopio 1901
Nimellä *Gust. A. Aartovaara*:
* *Über die Zusammensetzung der finnischen Eisenerze, Kalksteine, Eisenhüttenprodukte und ihrer Nebenprodukte*. Mitteilungen aus dem chemischen Laboratorium der Industrieschule zu Kuopio. Annales Academiae scientiarum Fennicae. Series A, N:o II, 2. Suomalainen Tiedeakatemia, Helsinki 1911
* *Radioaktive Mineralien in Finland*. Annales Academiae scientiarum Fennicae. Series A, N:o III, 5. Suomalainen Tiedeakatemia, Helsinki 1913

## Lähteet
Aavaa

**Aavaa** on Radiopuhelimet-laulaja J. A. Mäen esikoisalbumi, joka julkaistiin 29. maaliskuuta 2019. Levyllä esiintyy Mäen lisäksi laulaja-kitaristi Ossian Marttala, laulaja-pianisti Anna Itkonen, Pentti Amore (oik. Juho Kauhanen) ja rumpali Janne Mathlin. Musiikin edistämissäätiö myönsi vuonna 2018 Mäelle, Itkoselle ja Amorelle kullekin 855 euron työskentelytuet projektiin liittyen. 

## Kappaleet
#  - (säv. Juha Valppu, Mäki, san. Mäki, sov. Marttala, Mäki, Amore, Itkonen, Mathlin, Valppu, Annunen, Aikio)
#  - (säv. & san. Mäki, sov. Marttala, Mäki, Itkonen, Amore)
#  - (säv. Mäki, O. Marttala, san. Mäki, sov. Marttala, Mäki, Itkonen, Amore, Mathlin)
#  - (säv. O. Marttala, san. Mäki, sov. Marttala, Mäki, Itkonen, Amore)
#  - (säv. & san. Mäki, sov. Marttala, Mäki, Itkonen, Amore, Mathlin)
#  - (säv. Juha Valppu, Mäki, san. Mäki, sov. Marttala, Mäki, Itkonen, Amore)
#  - (säv. Mäki, san. Uuno Kailas, Mäki, sov. Marttala, Mäki, Itkonen, Amore)
#  - (säv. O. Marttala, Mäki, san. Mäki, sov. Marttala, Mäki, Itkonen, Amore, Mathlin) 
#  - (säv. O. Marttala, san. Mäki, sov. Marttala, Mäki, Itkonen, Amore)

## Kokoonpano

* J. A. Mäki – laulu, huuliharppu, lyömäsoittimet
* Ossian Marttala – kitara, lyömäsoittimet, taustalaulu
* Anna Itkonen – kosketinsoittimet, syntetisaattorit, taustalaulu, lyömäsoittimet
* Pentti Amore – lyömäsoittimet, rumpusamplet, basso, taustalaulu

+

* Janne Mathlin – rummut

## Arvostelut
* Desibeli.net: 
* Noise.fi: 
* Soundi: 

## Lähteet
Kolmivärinen serbianajokoira

**Kolmivärinen serbianajokoira** () on serbialainen koirarotu.

## Ulkonäkö

Rotu on keskikokoinen ja vankkarakenteinen. Pää on pitkä ja kapea, kallo hieman pyöristynyt, otsapenger lähes huomaamaton. Silmät ovat keskikokoiset ja mantelinmuotoiset, lähes soikeat. Korvat ovat riippuvat, keskikokoiset ja kärjistään hieman soikeat. Kuono on suora, kiilanmuotoinen ja kalloa lyhyempi. Purenta on leikkaava tai tasapurenta. Runko on suorakulmion muotoinen, selkä pitkä, suora ja vahva. Ylälinja on suora, alalinja hieman ylösvetäytynyt. Häntä kaartuu liikkeessä hieman ylöspäin. Karvapeite on lyhyt ja kiiltävä. Väritys on kolmivärinen (tricolor): pohjaväri on ketun- tai syvänpunainen, jossa on musta satula tai mantteli; päässä on valkoinen "tähti", kuonossa valkoinen maski ja niskan ympärillä valkoinen kauluri. Valkoinen merkki tai alue rinnassa, vatsassa, raajojen sisäpuolilla ja hännän päässä sallitaan. Valkoinen alue saa kuitenkin muodostaa korkeintaan vain 1/3 karvapeitteen väristä. Urosten säkäkorkeus vaihtelee 45–55 cm (ihanne 51 cm) ja narttujen 44–54 cm (ihanne 49 cm) välillä.

## Luonne ja käyttäytyminen
Kolmivärinen serbianajokoira on luonteeltaan ystävällinen, omistajaansa kiintyvä, luotettava, eloisa ja energinen. Työskennellessään se osoittaa sitkeyttä ja kestävyyttä.

## Alkuperä
Kolmivärisellä serbianajokoiralla on yhteinen alkuperä muiden balkanilaisten ajokoirien kanssa. Vuonna 1946 se tunnustettiin Serbiassa virallisesti eri roduksi kuin kaksivärinen serbianajokoira. FCI hyväksyi sen vuonna 1961. 

## Lähteet
North Slopen piirikunta

**North Slopen piirikunta** () on Yhdysvaltojen Alaskan osavaltiossa sijaitseva piirikunta. Sen väkiluku oli 9&nbsp;782 vuonna 2010 ja sen pinta-ala on 245&nbsp;521 neliökilometriä. Piirikunnan hallintokeskus Utqiagvik (ent. Barrow) on myös sen suurin kaupunki.

## Väestö
Piirikunnan asukkaista 50,9 prosenttia on alkuperäisasukkaita, 31,6 prosenttia valkoisia ja 5,91 prosenttia aasialaisia. 31,9 prosenttia puhuu muita kieliä kuin englantia. 96,5 prosenttia asukkaista on Yhdysvaltain kansalaisia. Piirikunnan väestön keski-ikä on 33,8 vuotta.

## Kuvia piirikunnasta

Tiedosto:Barrow AK.jpg|Utqiagvikin kaupunki.
Tiedosto:The Anaktuvuk River flows North out of the Brooks Range. North Slope, Alaska.jpg|Anaktuvuk-joki.


## Lähteet

## Aiheesta muualla
Barrow

**Barrow** voi tarkoittaa ainakin seuraavia:

;Paikat
* Utqiagvik (ent. *Barrow*), kaupunki Alaskassa Yhdysvalloissa
* Barrow-in-Furness, kaupunki Cumbriassa Englannissa
* Barrow-upon-Soar, kylä Leicestershiressä Englannissa

;Henkilöt
* Adama Barrow (s. 1965), gambialainen poliitikko
* Clyde Barrow (1909&ndash;1934), yhdysvaltalainen rikollinen
* Isaac Barrow (1630&ndash;1677), brittiläinen matemaatikko ja teologi
* John Barrow (1764&ndash;1848), brittiläinen virkamies
* John D. Barrow (1952–2020), brittiläinen tähtitieteilijä, kosmologi, teoreettinen fyysikko, matemaatikko ja tietokirjailija
Juan Alcober Figuera

**Pyhä Juan Alcober Figuera** **O.P.** (21. joulukuuta 1694 Gerona, Espanja – 25. lokakuuta 1748 Fu-tsheu, Kiina) oli espanjalainen dominikaani, pappi, lähetystyöntekijä Kiinassa, suosittu saarnaaja, pyhimys ja marttyyri. Kiinan viranomaiset vangitsivat Alcoberin vuonna 1746, ja hänet surmattiin kuristamalla autuaan Peter Sanzin sekä muiden dominikaanien kanssa. Paavi Leo XIII julisti hänet autuaaksi 14. toukokuuta 1893, paavi Johannes Paavali II julisti hänet pyhimykseksi 1. lokakuuta 2000, ja hänen muistopäiväänsä vietetään 28. lokakuuta, yhtenä Kiinan marttyyreistä 28. syyskuuta ja joissain kalentereissa 30. joulukuuta.

## Lähteet
Ansio (kuunari)

**Ansio** oli suomalainen Uudestakaupungista kotoisin ollut kolmimastoinen kuunari, joka haaksirikkoutui Merenkurkussa Lövön luona lähellä Uumajaa 4. marraskuuta 1931 törmättyään myrskyssä kovalla vauhdilla karikkoon navigointivirheen takia.

*Ansio* oli rakennettu Virossa vuonna 1903. Uusikaupunkilainen laivanvarustaja Torsten Leisio (1879–1944) osti sen Uuteenkaupunkiin Bremerhavenista Saksasta vuonna 1926. Laivan vetoisuus oli 318 nettorekisteritonnia, pituus 38,41 metriä ja leveys 9,48 metriä.

4. marraskuuta 1931 *Ansio* oli painolastissa matkalla Hangosta Ouluun, jossa sen oli tarkoitus ottaa puutavaralasti. Kuunaria oli korjattu Hangossa sen kärsittyä vaurioita myrskyssä Ahvenanmerellä matkatessaan Kööpenhaminasta Ouluun. Upotessa *Ansion* miehistöstä hukkuivat kapteeni Aarre A. Aarnio, perämies Leo Sjöblom ja kuusi miestä &ndash; kaksi miehistön jäsentä pelastui. 

## Lähteet
* Vakkasuomalaisia purjealuksia ja laivanvarustajia : Kuunarilaiva Ansio  
* Syysmyrskyt vaatineet kaksi raskasta uhria, Käkisalmen Sanomat 05.11.1931, nro 124, s. 1, Kansalliskirjaston Digitoidut aineistot
* Kuunari Ansion haaksirikko. Ruumiita nähty ajelehtimassa merellä, Laatokka 10.11.1931 nro 127, s. 1, Kansalliskirjaston digitaaliset aineistot
Matkustajat

**Matkustajat** on kanadalais-yhdysvaltalainen Brad Wrightin luoma scifisarja. Sen tuottivat yhdessä kanadalainen Showcase, videopalvelu Netflix ja Peacock Alley Entertainment. Sarjan esittäminen alkoi Kanadassa 17. lokakuuta 2016 ja Suomessa 23. joulukuuta 2016.

McCormack ilmoitti sarjan jääneen kolmen tuotantokauden mittaiseksi helmikuussa 2019.

## Näyttelijät

## Tuotanto
Huhtikuussa 2016 kanadalainen Showcase ilmoitti tuottavansa uuden tieteissarjan. Sen päänäyttelijäksi kiinnitettiin Eric McCormack ja käsikirjoituksesta vastaa Brad Wright.

Sarjaa kuvattiin eripuolilla Vancouveria.

Sen kaksi ensimmäistä kautta julkaistiin kanadalaisella Showcasen televisiokanavalla, jonka jälkeen se siirtyi videopalvelu Netflixin sarjaksi.

### Tuotantokaudet

## Lähteet

## Aiheesta muualla
* ''Matkustajat'' Showcase.ca sivustolla  
* ''Matkustajat'' Netflix.com sivustolla
*
Roar (vuoden 1981 elokuva)

**Roar** on vuonna 1981 julkaistu yhdysvaltalainen elokuva. Se kertoo luonnonsuojelijasta nimeltä Hank, jonka perhe tulee vierailulle, kun Hank ei ole kotona. Elokuva tunnetaan räikeistä turvallisuusrikkeistä. Esimerkiksi Noel Marshall sai kuolion ja Melanie Griffith joutui leikkaukseen.

## Näyttelijät

## Arvostelut
Roarin arvio *elitisti.net* -sivustolla on 3,9 tähteä toimituksen antamana. Lukijat antoivat keskimäärin 3,7 tähteä.

## Lähteet
Hetty ratkaisee

**Hetty ratkaisee** (*Hetty Wainthropp Investigates*) on brittiläinen televisiosarja, jossa työväenluokkainen kotirouva Hetty Wainthropp tekee 60-vuotiaana elämänmuutoksen ja perustaa etsivätoimiston ratkomaan asuinseudullaan Luoteis-Englannissa tapahtuvia rikoksia. Nimiroolia esittää komediasarjasta *[[Pokka pitää]]* tunnettu Patricia Routledge. Hänen aviomiestään näyttelee Derek Benfield ja assistenttiaan Dominic Monaghan.

BBC tuotti sarjaa vuosina 1996–1998 neljä tuotantokautta, yhteensä 28 jaksoa. Sarjan puolitoistatuntinen pilottijakso valmistui ja esitettiin jo vuonna 1989, mutta varsinaisessa sarjassa henkilöhahmot ja tapahtumat on kehitelty siitä huomattavasti poikkeaviksi. Pääosan esittäjä Patricia Routledge teki pilotin ja sarjan välillä suosikkisarjaa *Pokka pitää* (1990–1995). Sarja *Hetty ratkaisee* perustuu David Cookin romaaniin *Missing Persons* (1986), jonka pohjalta kirjailija työsti käsikirjoitukset yhdessä John Griffith Bowenin kanssa. Cook on sanonut kirjan pohjautuvan paljolti hänen omaan äitiinsä ja tämän kokemiin tapahtumiin.

Sarjan tapahtumat on sijoitettu Lancashiren Darweniin, joka oli myös yksi sarjan kuvauspaikoista. Kuvauksia tehtiin myös Burnleyssä, Blackburnissä, Rossendalen laaksossa ja Boltonissa.

Sarjaa ensiesitettiin Suomessa Yle TV1 -kanavan päiväohjelmistossa 2010-luvun taitteessa.

## Lähteet
Discovery (omena)

**Discovery** on tarhaomenapuun (*Malus domestica*) lajike, jonka omenat kypsyvät syksyllä. Sen kuori kestää hyvin kolhuja. Kuoren pohjaväri on vaalean kellanvihreä, siinä on paljon punaista peiteväriä. Omenan malto on kiinteä ja maku hyvä ja aromikas..

Discovery on alkujaan kotoisin Englannista. Suomessa se menestyy vain kasvien menestymisvyöhykkeellä I. 

## Lähteet
Basshunterin diskografia

**[[Basshunter]]** diskografia käsittää viisi studioalbumia, kaksi kokoelma-albumia, 30 singleä, viisi promootiosingleä ja seitsemän remixeä.

## Albumit
### Studioalbumit

### Kokoelmat

## Singlet

### Promootiosinglet

## Remixit

## Musiikkivideot

## Lähteet

## Aiheesta muualla
* Viralliset sivut
Varma T. Suosalmi

**Varma Toivo Suosalmi**, vuoteen 1929 **Sundelin** (25. syyskuuta 1894 Helsinki – 29. joulukuuta 1968 Helsinki) oli revisioneuvos, joka toimi Tornion ja Jyväskylän kaupunginjohtajana.

Suosalmen vanhemmat olivat asemapäällikkö Ivar Elis Sundelin ja Olga Maria Kumpuniemi ja puoliso vuodesta 1920 Maija Laamanen. Suosalmi tuli ylioppilaaksi 1914 ja opiskeli yliopistossa lakitiedettä vuoteen 1917. Hän oli Kajaanin sissipataljoonan ja Kaartin jääkäripataljoonan talouspäällikkö 1918–1919, pankinjohtaja Vaasassa ja Kauhavalla 1919–1922, Jyväskylän rahatoimikunnan sihteeri ja rahatoimikonttorin johtaja 1922–1929, Tornion kaupunginjohtaja 1929 ja Jyväskylän ensimmäinen kaupunginjohtaja vuodesta 1930 vuoteen 1935, jolloin häntä seurasi tehtävässä Arvo Haapasalo. 

## Lähteet
Alien Swarm

**Alien Swarm** on Valve Corporationin kehittämä ja julkaisema ammuntapeli. Peli on julkaistu Windowsille vuonna .

Peli perustuu *[[Unreal Tournament 2004]]* -peliin tehtyyn modiin, joka on tehty uudelleen Source-pelimoottorilla. Pelin on tehnyt alkuperäisen modin tekijät, jotka Valve palkkasi.

Pelille on julkaistu seuraaja *[[Alien Swarm: Reactive Drop]]*.

## Pelaaminen
Peli on taktinen neljän pelaajan yhteistyöpeli. Peli on ylhäältä päin kuvattu.

## Lähteet

## Aiheesta muualla
*
Wohlen

**Wohlen** on kaupunki Sveitsissä Aargaun kantonissa. Siellä on runsaat 16&nbsp;000 vakinaista asukasta. Wohlen on yksi Bremgartenin hallinnollisen alueen () 22 kunnasta. 

## Sijainti
Wohlen sijaitsee Pohjois-Sveitsissä Aareen laskevan Bünzjoen laaksossa parikymmentä kilometriä Zürichistä länteen. Seutu on kumpuilevaa Mittellandia.

## Liikenneyhteydet
Valtatie 1 () Zürichistä Lenzburgin kautta Berniin ja valtatie 25 Zugista Lenzburgiin kulkevat Wohlenin kautta.

SBB:n rautatie Rotkreuzista Lenzburgiin ja Bruggiin kulkee Wohlenin kautta. Lisäksi Wohlenista on Aargau Verkehr AG:n junayhteys Bremgarteniin ja Dietikoniin (Zürichin S-Bahnin reitti S17).

## Lähteet
*

### Viitteet

## Aiheesta muualla

*
Heavy hardcore

**Heavy hardcore** on hardcore punkin alalaji, joka on perinteistä hardcorea raskaampaa ja metallisempaa.

Heavy hardcorea ei tule sekoittaa toiseen hardcore punkista ja metallimusiikista kehittyneeseen tyylisuuntaukseen, moderniin metalcoreen, joka on heavy hardcorea melodisempaa. Kuitenkin heavy hardcorea kutsuttiin 90-luvulla nimellä metalcore ja on nykyisen 2000-luvun melodisen metalcoren esimuoto.

Toisinaan heavy hardcoresta käytetään myös termejä *beatdown hardcore*, *moshcore* sekä *tough guy hardcore*.

## Historia
Heavy hardcore kehittyi 80-luvun lopulla New York hardcore -bändien yhdistellessä musiikkiinsa elementtejä thrash metallista ja crossover thrashista. Tyylilajin pioneereja ovat bändit kuten Killing Time, Madball ja Sheer Terror. 90- ja 2000-luvulla kansainväliseen suosioon ovat nousseet muun muassa amerikkalaiset Hatebreed ja Terror sekä ruotsalainen Raised Fist.

Ensimmäisiä hardcorea punkia ja thrash metallia yhdistelleitä suomalaisbändejä on *surmacoreksi* musiikkiaan nimittävä helsinkiläinen Rytmihäiriö.

Myöhemmin perustetuista suomalaisista hardcore-bändeistä heavy hardcore -tyylisuuntaa edustavat esimerkiksi Cutdown, Down My Throat, No Second Thought, Quake the Earth, Ratface ja St. Hood. 

2020-luvun suomalaisia heavy hardcore -julkaisuja ovat mm. helsinkiläisen Lähiöbotoxin albumi Itä-Metal.
14 Canum Venaticorum

**14 Canum Venaticorum** on epäilty muuttuva tähti Ajokoirien tähdistössä. Se tunnetaan myös nimillä **NSV 6089** ja **HIP 63901**. Sen magnitudi vaihtelee +5.10 – 5.29.

## Lähteet
Karkeakarvainen steierinajokoira

**Karkeakarvainen steierinajokoira** () eli **peintingerinajokoira** () on itävaltalainen koirarotu.

## Ulkonäkö
Kallo on hieman pyöristynyt, otsapenger selkeä. Silmät ovat ruskeat. Korvat ovat riippuvat, eivät kooltaan kovin suuret. Kuono on suora ja kirsu musta. Purenta on aina leikkaava. Rintakehä on leveä ja syvä, selkä leveä ja suora. Häntä on sirpinmuotoinen. Karvapeite on karkea, kova ja säänkestävä, ja muodostaa kuonoon "viikset". Värityksen sävy vaihtelee hiekasta (fawn) punaiseen. Urosten säkäkorkeus on 47–53 cm ja narttujen 45–51 cm.

## Luonne ja käyttäytyminen
Steierinajokoira on uskollinen ja aktiivinen ja sillä on voimakas metsästysvietti. Se on työssään tarmokas ja määrätietoinen.

## Alkuperä
Carl Peintinger jalosti rodun 1870-luvulla Steiermarkin osavaltiossa. Hän risteytti aluksi karkeakarvaisen istrianajokoira-uroksen ja hannoverinvihikoira-narttu Hela 1:n keskenään. Sen jälkeen jalostukseen uskotaan käytetyn myös itävallanajokoiraa, kun taas toiset lähteet painottavat etelä- ja kaakkoiseurooppalaisten ajokoirien vaikutusta perimään. Alun alkaen rotu metsästi yksinomaan Steiermarkin vuoristoissa ja nykyisin se on kaikkein yleisin Itävallan eteläosassa. Se hyväksyttiin kotimaassaan virallisesti vuonna 1889 ja FCI:ssä vuonna 1954.

## Lähteet
Taika Koilahti

**Taika Koilahti** (s. 4. joulukuuta 1998) on suomalainen pituushyppääjä. Koilahti edustaa Turun Weikkoja. Häntä valmensi vuoteen 2022 asti Tanja Nirkkonen ja sen jälkeen Johan Meriluoto.

## Ura

Kalevan kisoissa Koilahti on voittanut kultaa Lappeenrannassa 2019 ennätystuloksellaan 669 cm ja Tampereella 2021 tuloksella 618 cm, hopeaa vuosina 2018 Jyväskylässä tuloksella 613 cm, Vaasassa 2024 tuloksella 627 ja Espoossa 2025 tuloksella 620 sekä pronssia Joensuussa 2022 tuloksella 617. Hän voitti sisäratojen Suomen-mestaruuden Kuopiossa 2019 tuloksella 644 cm ja Espoossa 2026 tuloksella 638 sekä sai hopeaa Jyväskylässä 2021 tuloksella 622 cm ja pronssia Kuortaneella 2025 tuloksella 631. Viestijuoksun SM-kilpailuissa Koilahti on saanut pronssia 4×100 metrin viestissä vuonna 2020.

Suomi–Ruotsi-maaottelussa Koilahti edusti Suomea ensimmäisen kerran vuonna 2018 sijoittuen viidenneksi tuloksella 616 cm. Seuraavana vuonna hän voitti maaottelun pituuskisan tuloksella 618. Hän voitti Pohjoismaisen hallimaaottelun pituuskilpailun Bærumissa 2019 tuloksella 638 ja Espoossa 2025 tuloksella 631. Alle 20-vuotiaiden Euroopan-mestaruuskilpailuissa Grossetossa 2017 Koilahti sijoittui kahdeksanneksi tuloksella 614 cm. Hän jäi loppukilpailussa ilman tulosta Gävlen alle 23-vuotiaiden EM-kilpailuissa 2019. Dohan MM-kilpailujen karsinnassa 5. lokakuuta 2019 Koilahti oli 27:s tuloksella 635 cm eikä selviytynyt loppukilpailuun.

Koilahden ulkoratojen ennätys on 2. elokuuta 2019 Lappeenrannassa hypätty 669 cm. Sisäratojen ennätys on 7. helmikuuta 2021 Turussa hypätty 646 cm. Ulkoratojen tulos on Suomen kaikkien aikojen tilastossa kolmantena ja hallitulos Suomen kaikkien aikojen sisäratojen tuloksissa kuudennella sijalla.

### Henkilökohtaiset ennätykset
#### Ulkoradoilla
* pituushyppy: 669 cm (Lappeenranta 2019)

#### Sisäradoilla
* pituushyppy: 646 cm (Turku 2021)

## Yksityiselämä
Koilahti seurustelee frisbeegolfaaja Väinö Mäkelän kanssa.

## Lähteet
Kastun koulu

**Kastun koulu** oli Turun Vätin kaupunginosassa vuosina 1970–2016 sijainnut koulukiinteistö, jossa alun perin toimi vuonna 1963 perustettu **[[Raunistula]]n yhteislyseo**. Peruskoulun tulon myötä vuonna 1976 tämä valtion oppikoulu muuttui kaupungin ylläpitämäksi oppilaitokseksi nimeltä **Kastun koulu ja lukio**. Kastun koulussa toiminut peruskoulun yläkoulu yhdistyi vuoden 2007 paikkeilla Raunistulan kouluun. Kastun lukio sai vuonna 1994 opetusministeriöltä luonnontiedelukion erityistehtävän, jota se toteutti yhteistyössä Turun yliopiston, Turun ammattikorkeakoulun, Turun ammatti-instituutin ja eri teollisuuslaitosten kanssa. Kastun lukio yhdistyi Turun Suomalaisen Yhteiskoulun lukioon vuonna 2012. 

Vuonna 1970 valmistuneen koulun olivat suunnitelleet Olavi ja Kauko Reima. Punatiilipintaiset, U-muotoon koulupihan ympärille sommitellut kaksikerroksiset koulurakennukset purettiin vuonna 2016, koska niiden saneeraaminen kosteuden ja homeen aiheuttamien sisäilmaongelmien korjaamiseksi olisi tullut liian kalliiksi. Paikalle on rakennettu vuoden 2019 alussa toimintansa aloittanut Kastun päiväkoti.

## Lähteet
3 Canum Venaticorum

**3 Canum Venaticorum** on mahdollinen muuttuva tähti Ajokoirien tähdistössä.

Sen magnitudi vaihtelee 5.36-5.4, joten sen voi nähdä paljaalla silmällä.

## Lähteet
Davyn lamppu

**Davyn lamppu** on turvavalaisin, jota käytetään helposti syttyvää kaasua tai pölyä sisältävissä tiloissa, kuten hiilikaivoksissa. Lampun on keksinyt Humphry Davy 1810-luvulla. Lampun rakenne koostuu liekkiä räjähtäviltä kaivoskaasuilta suojaavasta vahvistetusta lasikuvusta, jonka sisällä on lämpöä varastoiva sekä kaasun räjähtämistä estävä metalliverkko.

Davyn lamppu perustuu öljylamppuun, jonka liekki on suljettu tiheän verkon sisään. Verkko toimii liekinestäjänä. Ilma ja mikä tahansa kaivoskaasu voi kulkea verkon läpi riittävästi pitääkseen palamista yllä, mutta verkon reiät ovat niin pieniä, ettei liekki voi levitä niiden läpi ja sytyttää verkon ulkopuolista kaasua. Alkujaan Davyn lampuissa käytettiin raskasta kasviöljyä.

Lamppua voitiin käyttää kaasunilmaisimena. Jos lamppuun pääsi syttyvää kaasuseosta, liekki voimistui ja siihen ilmaantui sinertävä sävy. Kun lamppu sijoitettiin esimerkiksi kaivoskäytävän lattialle, se toisaalta ilmaisi hapen vähyyden liekin tukahtumisella.

## Lähteet
Puerto Villamil

**Puerto Villamil** on pieni satamakylä Galápagossaariin kuuluvalla Isabelan saarella. Vuoden 2010 laskennassa sen väkiluku oli noin 2&nbsp;000.

Kalastus on ollut perinteinen elinkeino, mutta matkailun merkitys on kasvamassa.

Kylän perusti kenraali José de Villamil vuonna 1832.

## Lähteet

## Aiheesta muualla
William Astbury

**William Thomas Astbury** FRS (25. helmikuuta 1898 – 4. kesäkuuta 1961) oli englantilainen fyysikko ja molekyylibiologi, joka teki uraauurtavia röntgenkristallografiatutkimuksia biomolekyyleistä. Hän myös tutki DNA:n rakennetta vuonna 1937.

## Lähteet
Galápagosin kuuma piste

**Galápagosin kuuma piste**  on vulkaanisesti aktiivinen kuuma piste, joka sijaitsee Galápagossaarten länsipuolella. Sen halkaisija on noin 150 km. Galápagossaaret ovat syntyneet tästä kuumasta pisteestä ryöppyävästä laavasta.

## Lähteet
Lapasorsat

**Lapasorsat** (*Spatula*) on sorsien heimoon kuuluva lintusuku. Friedrich Boie kuvasi suvun vuonna 1822.

## Lajit
Sukuun kuuluu ainakin seuraavat 10 lajia:

* Heinätavi (*Spatula querquedula*)
* Pikkutavi (*Spatula hottentota*)
* Ylänkötavi (*Spatula puna*)
* Kalottitavi (*Spatula versicolor*)
* Punatavi (*Spatula cyanoptera*)
* Argentiinanlapasorsa (*Spatula platalea*)
* Sinisiipitavi (*Spatula discors*)
* Kapinlapasorsa (*Spatula smithii*)
* Australianlapasorsa (*Spatula rhynchotis*)
* Lapasorsa (*Spatula clypeata*)

## Lähteet

## Aiheesta muualla
*Laji.fi: Lapasorsat (''Spatula'')
*BirdLife Suomi: Lintujen suomenkieliset nimet
Päälaenluu

**Päälaenluut** () ovat kaksi luuta kallossa, jotka muodostavat pääkallon sivut ja katon. Molemmat luut ovat noin nelikulmion muotoisia.

## Lähteet
Tytäryhtiötalous

**Tytäryhtiötalous** tarkoittaa valtiota tai aluetta, jonka yritystoiminta on tytäryhtiöistä riippuvaista, ja tytäryhtiöiden omistus on ulkomailla tai alueen ulkopuolella. Tytäryhtiötaloutta voidaan pitää kielteisenä ilmiönä valtiolle, koska omistus ja pääkonttori sijaitsevat ulkomailla, ja tästä syystä pääomatulot kulkeutuvat ulkomaille ja niistä kannetaan verot ulkomailla, eivätkä pääomatulot ja niistä kannetut verot näin ollen hyödytä tytäryhtiön maata. Pääkonttorin sijainti määrittelee myös, mihin emoyhtiö sijoittaa korkean osaamisen työpaikat. Kolmas tytäryhtiötalouden riski on tytäryhtiön alasajo suhdanteiden ja kysynnän heikentyessä. Suhdannevaihtelu tuo joka tapauksessa nousu- ja laskukausia, jolloin nousukauden alussa ostettu tytäryhtiö voi olla uhanalainen laskukaudella. Suomea on varoiteltu mahdollisesta tytäryhtiötalouteen ajautumisesta. Tytäryhtiötalouteen ajautumista ja sen välttämistä on selitetty muun muassa suhtautumisella pääomasijoittamiseen.

## Lähteet
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Viitteet
Lesehärö

**Lesehärö** (*Cryptolestes ferrugineus*) on kovakuoriaisten (*Coleoptera*) lahkoon kuuluva viljoissa elävä pikkuhäröheimon (*Laemophloeidae*) laji. Aikuinen lesehärö on kooltaan noin 2&nbsp;mm pitkä ja väriltään ruosteenruskea. Tuntosarvet ovat pitkät ja helmimäiset. Lesehärön pää ja etuselän reunat ovat sileät. Toukat ovat täysikasvuisina noin 3&nbsp;mm pitkiä, valkoisia, hieman litistyneitä ja kehon takaosa on hieman suurempi kuin etupuoli. Lesehärö alkaa lisääntymään vasta 23&nbsp;°C asteen lämpötilassa, joten se ei menesty hyvin asuintiloissa. Parhaissa olosuhteissa noin 33&nbsp;°C asteen lämpötilassa se voi lisääntyy erittäin nopeasti jopa 60-kertaisesti kuukauden aikana. Lesehäröä voidaan torjua tarkastamalla vastaanotettavan viljan puhtaus, siivoamalla ja desinfioimalla varastot sekä huolehtimalla siitä, että säilytystilojen lämpötilat eivät pääse kohoamaan liian korkeiksi.

Lesehärö on levinnyt laajasti maailmalle viljakaupan mukana esiintyen myös Suomessa vieraslajina. Lesehärö on eräs viljavarastojen yleisimmistä tuholaisista maailmalla.

Lesehärö muistuttaa viljahäröä (*Cryptolestes pusillus*), turkinhäröä (*Cryptolestes turcicus*) ja ahverihäröä (*Ahasverus advena*).

## Lähteet

## Aiheesta muualla
*Laji.fi: Lesehärö (''Cryptolestes ferrugineus'')
*Hyönteismaailma: Lesehärö
*Vieraslajit: Lesehärö (''Cryptolestes ferrugineus'')
*ITIS: Cryptolestes ferrugineus 
*University of Michigan, Animal Diversity Web (ADW): Cryptolestes ferrugineus, rusty grain beetle 
*Iowa State University, Bug Guide: Species Cryptolestes ferrugineus - Rusty Grain Beetle 
*Plantwise: Rusty grain beetle (Cryptolestes ferrugineus) 
*Pherobase: Semiochemicals of Cryptolestes ferrugineus, the Rusty grain beetle
Spreitenbach

**Spreitenbach** on kaupunki Sveitsissä Aargaun kantonissa. Siellä on vajaat 12&nbsp;000 vakinaista asukasta. Spreitenbach on yksi Badenin hallinnollisen alueen () 26 kunnasta. 

## Sijainti
Spreitenbach sijaitsee Pohjois-Sveitsissä Limmatjoen laaksossa parikymmentä kilometriä Zürichistä luoteeseen. Seutu on kumpuilevaa Mittellandia.

## Liikenne
Moottoritie A3/A1 ja valtatie 3 () Zürichistä Badenin suuntaan kulkevat Spreitenbachin kautta.

SBB:n rautatie Zürichistä Aarauhun ja Badeniin kulkee Spreitenbachin kautta. Spreitenbachia palvelee Killwangen-Spreitenbachin rautatieasema. 

### Rangierbahnhof Limmattal
Limmattalin järjestelyratapiha () on Sveitsin suurin ratapiha, joka sijaitsee Spreitenbachin ja Dietikonin alueella. Alueella käsitellään vuosittain puoli miljoonaa tavaravaunua. 

## Talous
Spreitenbach on seudun vähittäiskaupan keskus. Siellä sijaitsee muun muassa maan vanhin kauppakeskus, vuonna 1970 avattu Shoppi Tivoli, ja ensimmäinen Pohjoismaiden ulkopuolella sijaitseva, vuonna 1973 avattu Ikea.

## Lähteet
*

### Viitteet

## Aiheesta muualla

*